CELEX: 62022TN0313
Language: ro
Date: 2022-05-25 00:00:00
Title: Cauza T-313/22: Acțiune introdusă la 25 mai 2022 – Abramovich/Consiliul

11.7.2022   
            
            
               RO
            
            
               Jurnalul Oficial al Uniunii Europene
            
            
               C 266/32
            
         
      Acțiune introdusă la 25 mai 2022 – Abramovich/Consiliul
      (Cauza T-313/22)
      (2022/C 266/40)
      Limba de procedură: franceza
      
         Părțile
      
      
         Reclamant: Roman Arkadyevich Abramovich (Nemchinovo, Rusia) (reprezentanți: T. Bontinck, A. Guillerme și T. Payan, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei (PESC) 2022/429 (1) a Consiliului din 15 martie 2022 în măsura în care include numele reclamantului în anexa la Decizia 2014/145/PESC a Consiliului din 17 martie 2014;
               
            
                  —
               
               
                  anularea Regulamentului de punere în aplicare (UE) 2022/427 (2) al Consiliului din 15 martie 2022 în măsura în care include numele reclamantului în anexa la Regulamentul (UE) nr. 2014/269 al Consiliului din 17 martie 2014;
               
            
                  —
               
               
                  obligarea Consiliului la plata a 1 000 000 de euro cu titlu provizoriu în favoarea fundației caritative care este în curs de constituire în cadrul vânzării Chelsea FC, în beneficiul victimelor conflictelor cu titlu de prejudiciu moral suferit de solicitant;
               
            
                  —
               
               
                  obligarea Consiliului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv este întemeiat pe încălcarea dreptului la protecție jurisdicțională efectivă și a obligației de motivare a administrației.
               
            
                  2.
               
               
                  Al doilea motiv este întemeiat pe o eroare vădită de apreciere în ceea ce privește motivele Consiliului.
               
            
                  3.
               
               
                  Al treilea motiv este întemeiat pe încălcarea principiului proporționalității și a principiului egalității de tratament în ceea ce privește adoptarea măsurilor restrictive împotriva reclamantului.
               
            
                  4.
               
               
                  Al patrulea motiv este întemeiat pe încălcarea drepturilor fundamentale și pe ingerința nejustificată în drepturile fundamentale ale reclamantului garantate de Carta drepturilor fundamentale a Uniunii Europene.
               
            
         (1)  Decizia (PESC) 2022/429 a Consiliului din 15 martie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 87 I, p. 44).
      
         (2)  Regulamentul de punere în aplicare (UE) 2022/427 al Consiliului din 15 martie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 87 I, p. 1).